b'\n_START_ARTICLE_\nVidumiestin\xc4\x97 federalin\xc4\x97s reik\xc5\xa1m\xc4\x97s miesto teritorija\n_START_PARAGRAPH_\nVidumiestin\xc4\x97 federalin\xc4\x97s reik\xc5\xa1m\xc4\x97s miesto teritorija (rus. \xd0\xb2\xd0\xbd\xd1\x83\xd1\x82\xd1\x80\xd0\xb8\xd0\xb3\xd0\xbe\xd1\x80\xd0\xbe\xd0\xb4\xd1\x81\xd0\xba\xd0\xb0\xd1\x8f \xd1\x82\xd0\xb5\xd1\x80\xd1\x80\xd0\xb8\xd1\x82\xd0\xbe\xd1\x80\xd0\xb8\xd1\x8f \xd0\xb3\xd0\xbe\xd1\x80\xd0\xbe\xd0\xb4\xd0\xb0 \xd1\x84\xd0\xb5\xd0\xb4\xd0\xb5\xd1\x80\xd0\xb0\xd0\xbb\xd1\x8c\xd0\xbd\xd0\xbe\xd0\xb3\xd0\xbe \xd0\xb7\xd0\xbd\xd0\xb0\xd1\x87\xd0\xb5\xd0\xbd\xd0\xb8\xd1\x8f)\xc2\xa0\xe2\x80\x93 dalis federalin\xc4\x97s reik\xc5\xa1m\xc4\x97s miesto teritorijos, kurioje vietiniai gyventojai valdym\xc4\x85 realizuoja tiesiogiai ir/ar per renkamus ar kitokius vietinio valdymo organus. \xc5\xa0is municipalini\xc5\xb3 darini\xc5\xb3 tipas egzistuoja federalin\xc4\x97s reik\xc5\xa1m\xc4\x97s miestuose Maskvoje ir Sankt Peterburge._NEWLINE_Vidumiestinis municipalinis darinys yra savaranki\xc5\xa1kas, jo ribose vietin\xc4\x97 savivalda gyventoj\xc5\xb3 vykdoma tiesiogiai ir/ar per renkamus ar kitokius vietinio valdymo organus. Savivalda municipalinio darinio teritorijoje vykdoma pagal Rusijos Federacijos konstitucij\xc4\x85 ir federalinius \xc4\xafstatymus, federacin\xc4\x97s reik\xc5\xa1m\xc4\x97s miesto statut\xc4\x85 bei vidumiestinio municipalinio darinio statut\xc4\x85._NEWLINE_Rusijos Federacijos \xc4\xafstatymuose naudojami terminai vidumiestin\xc4\x97 federalin\xc4\x97s reik\xc5\xa1m\xc4\x97s miesto teritorija ir vidumiestinis municipalinis darinys federalin\xc4\x97s reik\xc5\xa1m\xc4\x97s mieste yra sinonimai._NEWLINE_Maskvoje yra 125 vidumiestin\xc4\x97s federalin\xc4\x97s reik\xc5\xa1m\xc4\x97s miesto teritorijos, o Sankt Peterburge\xc2\xa0\xe2\x80\x93 111. Nuo 2006\xc2\xa0m. visi vidumiestiniai municipaliniai dariniai kituose miestuose panaikinti.'